కేంద్ర ఆర్థిక మంత్రి రానున్న ఆర్థిక సంవత్సరానికి సంబంధించి (2023-24) బడ్జెట్ రూపకల్పన పనిలో ఉన్నారు. ఇందుకు సంబంధించి వివిధ రంగాలు, పరిశ్రమల ప్రతినిధుల అభిప్రాయాలను తీసుకోనున్నారు. ఇలాంటి కీలక తరుణంలో వ్యక్తిగత ఆదాయపన్ను తగ్గించాలంటూ సీఐఐ డిమాండ్ చేసింది. వ్యవస్థలో డిమాండ్ పుంజుకోవడానికి వీలుగా ఈ సూచన చేసింది.
పన్ను రేట్లను తగ్గిస్తే అది 5.83 కోట్ల మందికి ఉపశమనాన్ని ఇవ్వనుంది. గత ఆర్థిక సంవత్సరానికి సంబంధించి ఇంత మంది ఆదాయపన్ను రిటర్నులు దాఖలు చేయడం జరిగింది. పన్ను రేట్లను తగ్గించడం వల్ల వ్యక్తుల చేతుల్లో కొంత డబ్బు మిగులుతుందని, అది డిమాండ్ (కొనుగోళ్లు) రూపంలో తిరిగి వ్యవస్థలోకి చేరుతుందని సీఐఐ పేర్కొంది.
సీఐఐ మరో ముఖ్యమైన ప్రతిపాదన కూడా చేసింది. డిమాండ్ ను పెంచేందుకు కొన్ని రకాల వినియోగ వస్తువులపై జీఎస్టీ రేటును 28 శాతం నుంచి తగ్గించాలని కోరింది. పన్నుల ఎగవేతకు సంబంధించి చట్టపరమైన నిబంధనల్లో మార్పులను సూచించింది. ఎంత పన్ను ఎగవేశారనే దాని ఆధారంగా విచారణ ఉండకూదని పేర్కొంది. ప్రస్తుత పరిస్థితుల్లో సీఐఐ కోరినట్టు ఆదాయపన్ను రేట్లను తగ్గించడం ప్రభుత్వానికి సాధ్యపడకపోవచ్చని నిపుణులు అభిప్రాయపడుతున్నారు.
kendra aardhika mantri raanunna aardhika samvatsaraaniki sambandhinchi (2023-24) budget roopakalpana panilo unnaaru. induku sambandhinchi vividha rangaalu, parisramala pratinidhula abhipraayaalanu teesukonunnaru. ilanti keelaka tarunamlo vyaktigata aadaayapannu tagginchaalantuu cii demand chesindi. vyavasthalo demand punjukovadaaniki veelugaa ee suuchana chesindi.
pannu retlanu taggiste adhi 5.83 kotla mandiki upasamanaanni ivvanundi. gatha aardhika samvatsaraaniki sambandhinchi inta mandi aadaayapannu reternulu daakhalu cheyadam jarigindi. pannu retlanu tagginchadam valla vyaktula chetullo kontha dabbu migulutundani, adhi demand (konugollu) roopamlo tirigi vyavasthaloki cherutundani cii perkondi.
cii maro mukhyamaina pratipaadana kuudaa chesindi. demand nu penchenduku konni rakala viniyoga vastuvulapai gst retunu 28 saatam nunchi tagginchaalani korindi. pannula egavetaku sambandhinchi chattaparamaina nibandhanallo maarpulanu suuchimchimdi. entha pannu egavesarane daani aadhaaramgaa vichaarana undakuudani perkondi. prastuta paristhitullo cii korinattu aadaayapannu retlanu tagginchadam prabhutvaaniki saadhyapadakapovachchani nipunulu abhipraayapadutunnaaru.